SUID-AFRIKAANSE RADIOLIGA 
SARLNUUS SONDAG 8 SEPTEMBER 2002 


U luister na amateurradiostasie ZS6SRL van die Suid-Afrikaanse Radioliga, die 


nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 SAT, (Sentraal Afrika Tyd) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


In die nuus vandag; 

SPERDATUM VIR RAE INSKRYWINGS 

NUWE DXCG TOEKENNING 

UITSLAE VAN DIE SARL HF FOONWEDSTRYD 

NUWE RADIOKLUB 

Bly ingeskakel vir meer besonderhede hieroor en ander nuusitems. 


Besoek ook die SARL-webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
aan sarlnews@hotmail.com nie later as die Donderdag wat die bulletin vooraf- 
gaan, in te stuur. Indien moontlik stuur dit asb in Afrikaans sowel as Engels. 


U luister na ZS6SRL. 
SPERDATUM VIR RAE INSKRYWINGS 


Komende Dinsdag, 10 September, is die laaste dag vir inskrywings vir die RAE 
wat op 17 Oktober plaasvind. (Geen laat inskrywings sal aanvaar word nie. 
Indien u nog wil inskryf kan u die inskrywingsvorm van die SARL-webwerf 
by www.sarl.org.za aflaai. Voltooide vorms kan gefaks word aan 011 6752793. 
Inskrywings wat na 10 September ontvang word, sal outomaties oorstaan tot 
die volgende RAFE in 2003. 


RAE-SENTRUMS 


Die sluitingsdatum vir die registrasie van RAFE-sentrums is ook op Dinsdag 10 
September. Klubs wat nog as eksamensentrum wil registreer kan dit slegs doen 
deur die nodige vorm op die SARL-webblad te voltooi en elektronies in te dien. 
Sentrums wat reeds registreer het word versoek om hulle besonderhede op die 
SARL-webwerf na te gaan en te verseker dat die inligting korrek is. 


MORSEKODE-EKSAMINATORS 


'n Volledige lys van die 19 gelykgolfeksaminators verskyn op die SARL se webw- 
erf. Dié here wat vir die tydperk 2002/2003 geregistreer het en die NUWE aan- 
soekvorm volledig voltooi het, is almal aanvaar. Daar is egter `n nypende tekort 
aan GG-eksaminators in Kimberley en sy onmiddellike omgewing. Tans is daar 
slegs een persoon wat hom vir dié taak bereidwillig verklaar het. Die vereistes 
om as 'n gelykgolgeksaminator te kwalifiseer, word duidelik op die aansoekvorm 
vermeld. Indien dit moontlik is, sal nuwe eksaminators per e-pos of telefoon 
(nie selfoon nie), verwittig word. `n Alternatiewe en vinniger manier sou wees 
dat die persoon op die SARL-webwerf ingaan en kyk of sy naam /roepsein/klub 
daar vermeld word. 'n Nuwe eksaminator se naam sal binne 24 uur nadat sy 
volledige aansoekvorm ontvang is, op die webwerf verskyn. 


Alle relevante informasie betreffende gelykgolftoetsing, sal u op die SARL se 
webwerf aantref. 


UITSLAE VAN DIE SARL HF-FOONKOMPETISIE 


Dit is met genoeë dat die HF-kompetisiekomitee die uitslae van die SARL HE- 
foonkompetisie wat op Sondag 4 Augustus gehou is, aankondig. Nadat die 
voorlopige uitslae gepubliseer is, is ontdek dat nie al die logstate ontvang is nie. 
Dit is weens die skielike verandering in die kompetisiekomitee en dus ook die 
adres van die komitee. Die uitstaande logstate is deur die loop van die week 
ontvang. Daar is 40 logstate ontvang van amateurs in ZS1, 792, ZS4, 755, ZS6 
en V51. 


Die uitslae is as volg: 


1ste Daniël ZS6JR 194 punte; 2de Hans ZS6OKR 184 punte; 3de Gary ZS5NK 
183 punte; dde Vidi ZS1EL 175 punte; 5de Ed ZS6UT 172 punte. 


Louis, ZSSLP, behaal die hoogste telling op 'n enkelband met 112 punte op 40 
meter. 


Die volledige lys van uitslae sal op die kompetisie-uitslaebladsy van die SARL 
se webwerf verskyn. `n Volledige verslag oor die foon- en gelykgolfkompetisies 
sal in die volgende uitgawe van Radio ZS verskyn. Baie geluk aan almal. 


SARL GG-KOMPETISIE 


Deelnemers word herinner dat mêre, Maandag 9 September die laaste dag is 
waarop logstate gepos kan word. Die adres weereens: HEF-GG-Kompetiesie, 
p/a Dennis -Green, Posbus 12104, Brandhof, 9324 of per e-pos aan hfcon- 
test@netactive.co.za. 


TEGNIESE AMATEURRADIOFORUM GESTIG IN DIE SUID-KAAP 


Die Gizmo Amateurradioforum is op 1 September 2002 gestig na aanleiding van 
'n behoefte wat onstaan het by amateurs in die Suid-Kaap area. Die twee ver- 
naamste doelstellings van die forum is: (1) “Om die selfkonstruksie van amateur- 
radioapparaat asook elektroniese toetsapparaat te bevorder onder nuwe sowel 


as belangstellende radioamateurs.” (2) “Om die gebruik van 2 meter simpleks- 
frekwensies (alle modusse) te bevorder onder radioamateurs vir die doeleindes 
van eksperimentering en langafstandkommunikasie.” 


Die forum is reeds besig met verskeie projekte en beplan om in die toekoms 
'n laserskyf aan radioamateurs beskikbaar te stel met 'n verskeidenheid van 
tuisbouprojekte. Die forum beoog ook om eersdaags nuusflitse uit te saai op 
onderskeidelik AJm, 8Om en 2m. Verdere inligting rakende die Gizmo Amateur- 
radioforum kan verkry word vanaf Johan, ZS11, by 082 380 2924. 


DXCC KONDIG NUWE 30-METER TOEKENNING AAN 


Die DXCC kondig met genoeë die 30-Meter (10 MHz) Enkelband DXCC Toeken- 
ning aan. Aansoeke vir hierdie toekenning sal vanaf 1 Oktober 2002 aanvaar 
word. Die 30-meter DXCCO-Sertifikate sal nie genommer word nie, maar sal wel 
'n datum hê. Krediete vir 30-meter sal ook in die jaarlikse DXGGC 'Totale-lys 
ingesluit word wat op 30 September 2003 sluit. 'n 30-meter endossement vir die 
5-Band DXCCO sal ook beskikbaar wees. 


SARL BHF/UHF KOMPETISIE 


Daar is nog net twee weke oor voor die tweede been van die SARL BHF/UHF 
kompetisie wat oor die naweek van 21 en 22 September gehou word. Die kom- 
petisie begin om 12:00 SAT op die Saterdag en eindig 24 uur later om 12:00 SAT 
op die Sondag met gelykgolf-, enkelsyband- of FM-aktiwiteit wat op 6 meter, 2 
meter, 70 cm en die 23 cm amateurbande geskied. Die reëls vir hierdie populêre 
kompetisie sowel as die algemene reëls vir SARL kompetisies is beskikbaar op 
die SARL-webwerf by www.sarl.org.za. Daar is `n Windowsprogram, SARLVU, 
beskikbaar op die webwerf wat jou sal help met die log en puntetelling vir die 
kompetisie. SARLVU is deur Nico ZSANS geskryf. Die adres vir jou inskrywing 
is John Fielding, Posbus 256, Inchanga, 3670. 


TEGNIESE SEKRETARIS BENODIG 


Die Uitvoerende komitee van die Suid-Afrikaanse Professionele Mobiele Ra- 
diovereniging (in Engels PMRA), wat die verskaffers, vervaardigers en dien- 
sorganisasies in die radiokomunikasie-industrie verteenwoordig, het besluit om 
'n voltydse tegniese sekretaris aan te stel. Die PMRA is op soek na `n afgetrede 
individu met `n agtergrond in Elektronika/ Ingeneurswese, wat `n goeie kennis 
het van die kommunikasie-industrie en die toepaslike regulasies goed verstaan. 
Die Tegniese Sekretaris sal nou saamwerk met die administariewe sekretaris, en 
dit word verwag dat die persoon selfgemotiveered is, en op sy eie kan werk. Die 
Tegniese Sekretaris sal aan die Nasionale Uitvoerende Komitee rapporteer en sal 
die vergaderings bywoon. Aansoeke met `n kort GV kan gestuur word aan die 
Sekretaris, Bronwen Lambert per telefaks (011) 706-5457 of per pos aan Posbus 
1857, Jukskeipark, 2153 of per e-pos aand bronwen@pmra.co.za. 


KLUBNUUS 
WOLKBERG AMATEURRADIOKLUB 


Die Wolkberg Amateurradioklub het sy AJV vir 2002 op 31 Augustsus gehou. 
Die volgende lede is tot die komitee verkies: 


Voorsitter Jan Oosthuizen ZS6LK; O/voorsitter Magiel Castelyn ZSGBML; 
Tesourier Norman Brown ZSONHB; Sekretaris Catryn (Castelyn ZS6CAS; 
Sysop Danie van Zyl 4S6DVZ; Notulehouer Paul Smit ZS6NK; Tegnies Kobie 
Furstenberg, ZS6GALE, en Mike Thom, ZS6BBD. 


Die Raad van die SARL bedank die uittredende komitee vir sy lojalitiet en 
pligsgetrouheid en verwelkom die nuwe komitee. Mag julle 'n voorspoedige jaar 
hê. 

SASOLBURG RADIOKLUB 


Die Sasolburg Radioklub sê dat hulle nog posstukke ontvang en dikwels nog 
verwysings sien na ZS6STB, die Suid-Transvaal Tak. Die tak het reeds in 1996 
verander na die Sasolburg Radioklub met roepsein ZSASRK. Die klubadres is 
Posbus 2958, Vanderbijlpark, 1900. Klubs word vriendelik versoek om hulle 
adreslyste op datum te bring. 


Hierdie bulletin is saamgestel deur Dennis ZS4BS en gelees deur ........ vanuit 
AS 'N diens aan radioamateurs, kortgolfluisteraars en elektronikaentoe- 
siaste. 


Die SARL nooi u ook om Sondae om 10:00 na Amateur Radio Mirror Interna- 
tional op 21560, 9750 en 7082 kHz en 145,625 MH in die Ooslonden-, 145,650 in 
die Durban- en 145,750 MHz in die Pretoriagebied te luister. `n Heruitsending 
kan Maandagaande om 20:00 SAT op 3215 kHz gehoor word. ARMI word deur 
Telkom en Sentech geborg. 


Kom neem ook deel aan die net van die President van die SARL wat Sondae 
om 12:00 op 7082 kHz op die lug is. 


U het geluister na ZS6SRL, dankie dat u by ons aangesluit het. `n Groot woord 
van dank aan diegene wat wat items vir hierdie bulletins verskaf en aan al die 
amateurs wat so gereeld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


